[{"text_idx": "#000002", "text": "Kiam Hector Hodler fondis Universalan Esperanto-Asocion en 1908, homaj rajtoj formis parton de la internaciista tagordo de la Asocio ekde la komenco: Hodler forte kredis je toleremo, egaleco (inkluzive de genra egaleco) kaj pacaj rilatoj inter nacioj. Li konsideris Esperanton ilo por realigi tiujn idealojn."}, {"text_idx": "#000003", "text": "Respekto de homaj rajtoj estis formale inkluzivita en la bazajn principojn de Universala Esperanto-Asocio kiam, en sia unua kongreso post la Dua Mondmilito, en Berno en julio-au\u0306gusto 1947, g\u0302i aprobis rezolucion kiu deklaris, ke respekto de homaj rajtoj estas esenca kondic\u0302o por la laboro de la Asocio. Sekve, unu jaron poste, g\u0302i entuziasme bonvenigis la novaj\u0302on, ke akceptig\u0302is la Universala Deklaracio."}, {"text_idx": "#000004", "text": "Respekto de homaj rajtoj dau\u0306ras kiel fundamenta kondic\u0302o de la laboro de UEA. La Asocio favore notas la atenton al homaj rajtoj en la lastatempa plano por la estonteco, Our Common Agenda (Nia Komuna Tagordo), de G\u0302enerala Sekretario Anto\u0301nio Guterres, kiu alvokas al \u201crenovigita socia kontrakto ankrita en homaj rajtoj.\u201d Lau\u0306 la sama spirito la G\u0302enerala Sekretario deklaras, ke \u201chomoj deziras esti au\u0306dataj kaj partopreni en decidoj, kiuj koncernas ilin.\u201d Ili povas utiligi la rajton esti au\u0306data nur se Unuig\u0302intaj Nacioj au\u0306skultos en iliaj lingvoj, kaj nur se UN esploros c\u0302iujn lingvajn rimedojn, inkluzive de la Internacia Lingvo, en la serc\u0302ado de au\u0306tentika kaj substanca dudirekta komunikado."}, {"text_idx": "#000005", "text": "Tro multa tutmonda komunikado venas de supre suben. Ni devas, en la spirito de Hector Hodler kaj de la hodiau\u0306a movado por Esperanto, respekti tiun parton de la Universala Deklaracio de Homaj Rajtoj, kiu postulas lingvan egalecon. La Esperanto-movado, modelo de internacia civila socio, estas ligita al neniu registaro, subigita al la politika tagordo de neniu lando, kaj kovras la tutan mondon, kun parolantoj en la plejparto de la landoj de la mondo. Nia Asocio dau\u0306rigos sian kunlaboron kun Unuig\u0302intaj Nacioj kaj kun c\u0302iuj homoj de bona volo por krei tiun etoson de konfido kaj de respekto por homaj rajtoj, kiun la tuta mondo tiel forte deziras kaj bezonas."}, {"text_idx": "#000015", "text": "Subtenu UEA per membrig\u0302o: /alighoj/alighilo"}, {"text_idx": "#000018", "text": "Subtenu UEA per membrig\u0302o: "}]